<classify> TAASISI ya Kuzuia na Kupambana na Rushwa Tanzania Takukuru Mkoa wa Iringa, imempandisha kizimbani Hakimu wa Mahakama ya Mwanzo, Mafi nga kwa kosa la kuomba na kupokea rushwa ya Sh 200,000 ili apunguze adhabu ya faini kwa watuhumiwa 10 waliofi kishwa mahakamani hapo kwa kosa la uzembe na uzururaji.Akizungumza na wanahabari jana, Kaimu Kamanda wa Takukuru, Mkoa wa Iringa, Mweli Kilimali alisema hakimu huyo, Abdalah Omary Kitvai alifikishwa katika mahakama ya wilaya ya Mufindi juzi akituhumiwa kutenda kosa hilo kinyume na Sheria ya Kuzuia na Kupambana na Rushwa Namba 11 ya mwaka 2007.Alisema mtuhumiwa huyo alikuwa anaendesha shauri namba 902019 la kosa la uzembe na uzururaji dhidi ya watumishi na wateja wa kampuni ya Play Master inayojishughulisha na michezo ya bahati nasibu mjini Mafinga, wilayani Mufindi.Alisema Mei 3, mwaka huu, mtuhumiwa akiwa na nia ovu aliomba rushwa ya Sh 200,000 na kupokea Sh 150,000 ikiwa ni sehemu ya fedha hiyo kutoka kwa meneja wa kampuni hiyo, Hilda Mwajeka.Kilimali alisema Mei 4, mwaka huu majira ya saa 12.30 jioni mtuhumiwa huyo alikamatwa kwa mtego wa rushwa uliowekwa na maofisa wa Takukuru wakati akipokea Sh 50,000 ya hongo iliyobaki katika maeneo ya kituo cha Mafuta cha Total cha mjini Mafinga.Alisema hakimu huyo aliomba rushwa hiyo ili awapunguzie adhabu ya faini watuhumiwa hao wa uzembe na uzururaji kutoka Sh 100,000 hadi Sh 20,000 kila mmoja.Wakati huo huo, Kilimali alisema Takukuru Mkoa wa Iringa inazifanyia kazi taarifa ya rushwa ya ngono inayodaiwa kuwepo katika baadhi ya vyuo vikuu vya mjini Iringa.Tumepokea taarifa kutoka kwa baadhi ya wanafunzi wa kike wa vyuo hivyo, wakilalamika kuomba rushwa ya ngono na wahadhiri wa vyuo hivyo kwa sababu za kitaaluma, alisema.Akikataa kuvitaja vyuo hivyo na idadi ya taarifa za rushwa zilizofikishwa ofisini kwake kwa ababu za kiuchunguzi, Kaimu Kamanda wa Takukuru Mkoa wa Iringa alisema uchunguzi huo utakapokamilika, taarifa zake zitaanikwa hadharani.Tumepokea taarifa kutoka kwa wanafunzi wa kike wanaosoma katika vyuo viwili kati ya vinne vya mjini Iringa, uchunguzi unaendelea na taarifa itatolewa baada ya uchunguzi huo kukamilika, alisema.Alitoa mwito kwa wakazi wote wa mkoa wa Iringa kutofumbia macho rushwa kwa kutoa taarifa katika taasisi yake ili hatua stahiki  <topic>: kitaifa 